দমদম-শিয়ালদহ লাইনে ফের বন্ধ ট্রেন চলাচল! চরম যাত্রী ভোগান্তি

কলকাতা: দমদম-শিয়ালদহ লাইনে ফের বন্ধ ট্রেন চলাচল। রেললাইনে দাঁড়িয়ে পড়ল লোকাল ট্রেন। বুধবার দুপুরে এমনই ঘটনা ঘটে দমদম-শিয়ালদহ লাইনে।

কী কারণে ঘটল এমন ঘটনা? রেল সূত্রে জানানও হয়েছে, গত শনিবার এবং রবিবার দমদম-শিয়ালদহের এই লাইনে ইন্টারলকিংয়ের কাজ হয়। যার জেরে কাঁকুড়গাছির ওই লাইনে ট্রেন চলাচল বন্ধ ছিল প্রায় ৫২ ঘণ্টা। সোমবার থেকে ওই লাইনে স্বাভাবিক হয় ট্রেন চলাচল। তবে আজ অর্থাৎ বুধবার আচমকাই কাঁকুড়গাছিতে পয়েন্ট খারাপ হয়ে যায়। যার জেরে ডাউন ৪ নম্বর লাইনে বন্ধ হয়ে যায় ট্রেন চলাচল।

আরও পড়ুন: ‘বিরিয়ানি, ফ্রায়েড চিকেনও তো দিতে পারো,’ অঙ্গনওয়াড়ির ক্ষুদের কথা ভাইরাল নেটদুনিয়ায়

জানা যাচ্ছে, কাঁকুড়গাছিতে একটি পয়েন্ট খারাপ হওয়ার দরুন, ১, ২ এবং ৪ নম্বর লাইনে বন্ধ হয়ে যায় ট্রেন চলাচল। জানা যাচ্ছে, দীর্ঘক্ষণ ওই লাইনে ট্রেন চলাচল বন্ধ থাকার পর ১ এবং ২ নম্বর আপ এবং ডাউন লাইনে ম্যানুয়ালি সিগন্যাল দিয়ে শুরু হয়েছে ট্রেন চলাচল। শেষ পাওয়া খবর অনুযায়ী, ৩ এবং ৪ নম্বর লাইনেও ইতিমধ্যেই স্বাভাবিক হয়েছে ট্রেন চলাচল।

দেখুন অন্য খবর